“Awaken” Bermula Baik, “The Penthouse” Sekali Lagi Pecah Rekod Peribadi
Drama terbaru tvN, Awaken telah bermula baik pada episod pertamanya. Menurut Nielsen Korea (via Soompi), tayangan perdana Awaken telah merekodkan purata rating sebanyak 4.7 peratus dan kemuncaknya sebanyak 6.4 peratus. Selain itu juga, demografi utama antara 20 hingga 49 tahun merekodkan purata rating sebanyak 2.5 peratus dan kemuncaknya sebanyak 3.3 peratus.  Awaken adalah drama misteri pembunuhan yang mengikuti hubungan antara misteri peristiwa yang berlaku pada masa sekarang dan rahsia di sebalik kejadian misteri yang berlaku di sebuah kampung 28 tahun yang lalu Namgoong Min membawa watak Do Jung Woo, ketua pasukan tugas khas di Agensi Polis Kebangsaan. Sementara itu, drama SBS The Penthouse terus mendominasi rating dalam slot waktunya. Minggu lalu, The Penthouse telah mencipta rekod peribadi dengan rating sebanyak 16 peratus, dan episod kali ini, ia terus mencapai rating tertinggi.  Episod 30 November The Penthouse telah merekodkan purata rating sebanyak 13. 2 peratus dan 16.9 peratus, sekaligus memecahkan rekod peribadi yang dicatatkan pada minggu lalu. Di MBC, Kairos telah merekodkan rating sebanyak 3.4 peratus dan 3.2 peratus, peningkatan berbandingn episod minggu lalu.